**Marie-Sophie Kreissl**, taiteilijanimeltään **Kaleen** (s. 12. marraskuuta 1994 Wels, Itävalta) on itävaltalainen laulaja, tanssija ja koreografi. Hän edustaa Itävaltaa kappaleella "We Will Rave" vuoden 2024 Eurovision laulukilpailussa Malmössä.

Varhaiselämä
------------

Kaleen varttui Ried im Traunkreisissa Ylä-Itävallassa. Hänen isoäitinsä on itävaltalainen folk-musiikin säveltäjä, sanoittaja ja tuottaja Hanneliese Kreißl-Wurth. Kaleen kävi balettitunneilla kaksivuotiaasta lähtien. Seitsemänvuotiaana hän voitti ensimmäisen Itävallan mestaruutensa tanssissa.

Ura
---

Kaleen on maininnut Dua Lipan, Little Mixin, Ariana Granden, Beyoncén ja Zara Larssonin olevan hänen musiikillisia esikuviaan. 

Vuonna 2014 Kaleen osallistui Saksan versioon brittiläisestä tv-ohjelmasta nimeltä *Got to Dance* ja ylsi kilpailussa finaaliin asti tanssiparinsa kanssa. Vuodesta 2020 lähtien Kaleen on toiminut koreografina ja ohjaajana Itävallan yleisradioyhtiö ORF:lle ja muun muassa yhtiön lähettämälle *Supermania*-ohjelmalle. Vuonna 2021 Kaleen perusti oman levy-yhtiönsä nimeltä *Wifi Records*. Vuoden 2023 syyskuussa Kaleen julkaisi ensimmäisen albuminsa nimeltä *Stripping Feelings*. 

Vuodesta 2018 lähtien Kaleen on työskennellyt Eurovision laulukilpailun ja lasten Eurovision laulukilpailun parissa erilaisissa työtehtävissä. Vuoden 2018 Eurovision laulukilpailussa hän toimi sijaislaulajana harjoituksissa, tanssijana sekä väliaikanumeroiden koreografina. Vuoden 2021 lasten Eurovision laulukilpailussa Kaleen toimi taiteellisena johtajana Espanjan ja Bulgarian esityksille. Vuoden 2022 lasten Eurovision laulukilpailussa Kaleen työskenteli muun muassa Espanjan esityksen taiteellisena johtajana, sijaislaulajana Armenian harjoitusesityksessä sekä koko show'n lavanohjaajana. Vuoden 2023 Eurovision laulukilpailussa Kaleen auttoi Armenian, Georgian, Itävallan ja Saksan lavaesitysten luomisessa.

16. tammikuuta 2024 ilmoitettiin, että Itävallan yleisradioyhtiö ORF oli valinnut Kaleenin edustamaan Itävaltaa vuoden 2024 Euroviisuihin Ruotsin Malmöön. Hänen kappaleensa "We Will Rave" on tyylilajiltaan dance-poppia ja on saanut vaikutteita myös teknosta.

Diskografia
-----------

### Studioalbumit

| Nimi | Yksityiskohdat |
| --- | --- |
| *Stripping Feelings* | * Julkaistu: 22. syyskuuta 2023
* Levy-yhtiö: Wifi Records
* Formaatit: digitaalinen lataus, striimaus
 |

### Singlet

| Single | Vuosi | Albumi / EP-levy |
| --- | --- | --- |
| "Too Good to Not" | 2021 | Albumittomat singlet |
| "Don't Wanna Leave You Now" |
| "Games" | 2022 |
| "Put You Down" |
| "What It Feels Like" | 2023 | *Stripping Feelings* |
| "Taking Chances" |
| "We Will Rave" | 2024 |

Lähteet
-------

* Kaleen will head to Malmö for Austria *eurovision.tv*.  16.1.2024. EBU. Viitattu 10.2.2024.

### Viitteet

1. ↑  Adams, William Lee: Kaleen will represent Austria at Eurovision 2024 with "techno-inspired" pop song  16.1.2024. wiwibloggs.com. Viitattu 10.2.2024. (englanniksi)
2. ↑  Farren, Neil: 🇦🇹 Austria: Kaleen to Eurovision 2024  16.1.2024. eurovoix.com. Viitattu 10.2.2024. (englanniksi)
3. ↑  Jiandani, Sanjay (Sergio): Austria: Kaleen will fly to Malmo!  16.1.2024. esctoday.com. Viitattu 10.2.2024. (englanniksi)
4. ↑  Stripping Feelings - Album by Kaleen *open.spotify.com*.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Kaleen (singer)